Інфармацыйнае бюро салідарнасці з Беларуссю

Інфармацыйнае Бюро Салідарнасці з Беларуссю (ранейшая назва — Бюро салідарнасці з дэмакратычнай Беларуссю) — беларускае інфармацыйнае бюро ў Варшаве.

Заснавана у студзені 2011 года ў ВаршавеВаршава: адчынена беларускае інфармбюро «Польскае Радыё». Ініцыятыва стварэння паўстала пасля прэзідэнцкіх выбараў 2010 года, калі частка апанентаў беларускай улады трапіла за краты, а частка эмігрыравалаЮлия Слуцкая создает в Польше новый PR-проект  Naviny.by. Улады Варшавы прадаставілі бюро памяшканне пад офіс у цэнтры горада.

 Мэты 
 Інфармаванне жыхароў Беларусі на тэму дэмакратычных вартасцяў і стратэгіі ЕСу адносна Беларусі;
 Павелічэнне інфармавання міжнароднай супольнасці на тэму палітычнай, эканамічнай і культурнай сітуацыі на Беларусі;
 Паглыбленне сувязяў паміж беларускай грамадзянскай супольнасцю і міжнароднай дэмакратычнай супольнасцю.

Паводле арганізатараў установы, офіс мае быць свайго роду памостам паміж прадстаўнікамі беларускага дэмакратычнага грамадства й міжнароднай супольнасцю. Бюро пастаянна інфармуе пра падзеі ў Беларусі. У бюро працуюць беларускія эксперты, аналітыкі і журналісты.

 Праца 
міні|Юлія Слуцкая на Інфармацыйным Бюро Салідарнасці зь Беларуссю, 2011
Штогод з 2011 года ладзіць конкурс «Беларусь у фокусе», які скіраваны да журналістаў, якія пішуць пра Беларусь для небеларускіх выданняўБеларусь у фокусе 2012: узнагарода пераможцаў у Варшаве.

16 снежня 2011 года разам з іншымі беларускімі арганізацыямі (Беларускі Дом у Варшаве, Беларускі Цэнтар на Украіне (Кіеў), Office for a Democratic Belarus (Брусель), Грамадзянскае і палітычнае прадстаўніцтва ў Літве (HUB, Вільня), Free Belarus Now (Вялікабрытанія, Лондан) ладзіла імпрэзу «Падзяка на знак Салідарнасці»Беларускія цэнтры ў замежжы дзякуюць за салідарнасць, Радыё «Свабода».

У 2011 годзе Бюро кансультавала і кіравала міжнароднай прамоцыяй фільма «Беларуская мара». Фільм быў паказаны ў 20 краінах больш за 40 разоў і атрымаў тры ўзнагароды.

Бюро правяло цыкл сустрэч і прэсавых канферэнцый у Варшаве, Вільні, Празе, Берліне, Бруселю, Капенгагене, Гаазе, Вашынгтоне ў студзені 2011 года, што прывяло да змены рэзалюцыі PACE па Беларусі. Серыя прэсавых канферэнцый «Беларусь на мяжы краху: палітычныя суды і прысуды» адбылася у Варшаве, Празе і Бруселі . У Варшаве праведзена фотавыстава «100 чорных дзён Беларусі»Праекты Бюро .

У красавіку 2012 Бюро правяло, з дапамогай Канадскага пасольства, у Старым месце Варшавы выстаўку прац беларускіх фатографаў. Працы Юліі Дарашкевіч, Зміцера Брушко, Сяргея Гапона, Сяргея Гудзіліна, Сяргея Васільева і Аляксандра Васюкевіча прадстаўлялі падзеі, што адбывалі на Беларусі ў 2011 годзе.

Увосень 2012 Бюро сумесна з Міжнароднай федэрацыяй журналістаў і Беларускай асацыяцыяй журналістаў, стварылі «Belarus for journalists» — дапаможнік для замежных журналістаў па БеларусіBelarus for journalists . Ён з’мяшчае практычную інфармацыю пра візавыя працэдуры, пытанні акрэдытацыі, бяспекі і іншае.

 Каманда 
У 2012 годзе офіс складаўся з 5 сталых супрацоўнікаў. Акрамя таго, Бюро працуе ў цесным супрацоўніцтве з групай экспертаў на Беларусі. Бюро кіруе Юлія Слуцкая, былы дырэктар мінскага офіса Еўрапейскага радыё для Беларусі (2007—2011) і рэдактар газеты «Комсомольская правда в Беларуси» (1994—2006).

 Крыніцы 

 Спасылкі 
 Афіцыйны сайт 

Катэгорыя:Арганізацыі паводле алфавіта
Катэгорыя:Арганізацыі беларусаў Польшчы
Катэгорыя:Свабода слова
Катэгорыя:Журналісцкія арганізацыі
Катэгорыя:З’явіліся ў 2011 годзе
Катэгорыя:2011 год у Варшаве